Sveicināti šajā pamācībā par pareizu Hukyndra pildspalvveida pilnšļirces lietošanu.
Pildspalvveida pilnšļirce sastāv no četrām daļām: pelēkas krāsas korpusa satveršanas zonas, pārbaudes lodziņa,
oranžas adatas uzmavas (ar adatu iekšpusē) un caurspīdīga uzgaļa.
Apskatīsim, kā tā darbojas.
Hukyndra jāuzglabā oriģinālajā iepakojumā ledusskapī temperatūrā no 2 līdz 8°C.
Ja nepieciešams (piemēram, ceļojot),
vienu Hukyndra pildspalvveida pilnšļirci var uzglabāt istabas temperatūrā (no 20°C līdz 25°C)
ne ilgāk kā 30 dienas
— pārliecinieties, ka tā ir pasargāta no gaismas.
Vispirms izņemiet Hukyndra no ledusskapja.
Izņemiet pildspalvveida pilnšļirci no iepakojuma;
pārliecinieties par zāļu derīguma termiņu, kas norādīts uz marķējuma.
Pirms injekcijas atstājiet pildspalvveida pilnšļirci istabas temperatūrā 15 līdz 30 minūtes.
Svarīgi.
Nenoņemiet caurspīdīgo uzgali;
nesildiet Hukyndra un nelietojiet pildspalvveida pilnšļirci,
ja tās iekšpusē esošais šķidrums ir sasalis vai atkusis.
Novietojiet pildspalvveida pilnšļirci, spirta salveti, vates tamponu vai marles salveti un necaurduramu,
pret asiem priekšmetiem izturīgu tvertni uz tīras virsmas.
Rūpīgi nomazgājiet un nosusiniet rokas.
Izvēlieties injekcijas vietu.
Injekcijas vietai jābūt vismaz 3 cm attālumā no iepriekšējās injekcijas vietas;
tā var būt augšstilba priekšpusē vai uz vēdera,
vismaz 5 cm attālumā no nabas.
Ar apļveida kustībām notīriet injekcijas vietu ar spirta salveti.
Svarīgi – neveiciet injekciju caur drēbēm un neveiciet injekciju ādā,
kas ir iekaisusi, ar zilumiem, apsārtusi, cieta,
ar rētām, strijām vai psoriāzes perēkļiem.
Turiet Hukyndra pildspalvveida pilnšļirci ar pelēko korpusa satveršanas zonu uz augšu.
Apskatiet pārbaudes lodziņu, lai pārliecinātos, ka šķidrums ir dzidrs un bezkrāsains.
Pārbaudes lodziņā var būt redzami burbuļi – tas ir normāli.
Svarīgi – nelietojiet pildspalvveida pilnšļirci,
ja šķidrums šķiet duļķains vai satur daļiņas
vai ja pildspalvveida pilnšļirce bijusi nomesta vai ir bojāta.
Noņemiet caurspīdīgo uzgali un izmetiet to.
Pagrieziet Hukyndra pildspalvveida pilnšļirci tā, lai oranžā adatas uzmava būtu vērsta pret injekcijas vietu.
Nelieciet caurspīdīgo uzgali atpakaļ uz pildspalvveida pilnšļirces!
No adatas var izplūst daži šķidruma pilieni – tas ir normāli.
Viegli saspiediet notīrītās ādas laukumu injekcijas vietā, lai izveidotu ādas kroku, un stingri turiet to.
Uzlieciet oranžo adatas uzmavu tieši uz injekcijas vietas 90° leņķī tā,
lai būtu redzams pārbaudes lodziņš.
Turiet pildspalvveida pilnšļirci pret injekcijas vietu.
Atskanot klikšķim, injekcija tiks sākta; tā var ilgt līdz pat 10 sekundēm.
Turiet pildspalvveida pilnšļirci līdz brīdim,
kamēr oranžais indikators vairs nekustas un jūs, iespējams,
dzirdēsit otru klikšķi.
Turiet pildspalvveida pilnšļirci piespiestu pie injekcijas vietas,
līdz esat pārliecināti, ka injekcija ir pabeigta.
Kad injekcija ir pabeigta, lēnām noņemiet Hukyndra pildspalvveida pilnšļirci no ādas.
Oranžā adatas uzmava nosegs adatas galu.
Pēc injekcijas uzlieciet injekcijas vietai vates tamponu vai marles salveti, bet neberzējiet ādu.
Neliela asiņošana injekcijas vietā ir normāla.
Sazinieties ar veselības aprūpes speciālistu,
ja injekcijas vietā ir vairāk nekā daži pilieni šķidruma.
Uzreiz pēc lietošanas ievietojietizlietotās adatas, pildspalvveida pilnšļirci un asus priekšmetus
asiem priekšmetiem paredzētā atkritumu tvertnē.
Caurspīdīgo uzgali, spirta salveti, vates tamponu vai marles salveti
un iepakojumu varat izmest sadzīves atkritumos.